Барлығы өс аҙнаға һуҙылды ул. Көндәр матур, әҙәмсә ял итке килә. Етмәһә, тыуған яғымда урман янғындары ҡотора. Уның өсөн көйәһең. Мин яҡташтарым менән булырға тейешмен, тип уйлайһың да бит, ни хәл итәһең... Ҡәйнәм менән аралашмаҫҡа тырышһаҡ та, уның да температураһы күтәрелеүе билдәле булды. Ул дауаханаға барып та торманы. Беҙгә тәғәйенләнгән дарыуҙарҙы алып эсте, уколды хатта эшләтеп тә торманы. Беҙ еҫ һиҙмәй яттыҡ, ә ҡәйнәм һиҙәм, тине. Шулай итеп, икенсе һығымта – вакцина ауырыуға кәртә була алмай, әммә еңел үткәрергә ярҙам итә.